open-index/open-wikipedia-markdown huggingface dataset:
IKT Grenland

**IKT Grenland** er en medlemsbasert interesseorganisasjon for IKT-næringen i Grenland (Bamble, Drangedal, Kragerø, Porsgrunn, Siljan og Skien).

Arbeidet organiseres rundt en geografisk lokalisert næringsklynge, som siden 2007 har ARENA-status under Innovasjon Norge.

Selve næringsklyngen er satt opp med utgangspunkt i de gamle fabrikklokalene på Klosterøya i Skien, hvor det holder til 300 ansatte i 70 bedrifter som flyttet inn da Union ble nedlagt i 2006.

Også Porsgrunn kommune deltar aktivt som offentlig partner i klyngen. Organisasjonen har ca. 100 medlemsbedrifter og mellom 1000 og 1500 medlemmer (okt. 2010), og organiserer virksomheter innen privat sektor, offentlig sektor og akademia.

En av IKT Grenlands hovedoppgaver er å legge til rette for klyngeutvikling innen IKT i Telemark. De er derfor også involvert i industriparken på Herøya i Porsgrunn. Denne hadde 100 leietagere i 2008 med over 3000 ansatte, deriblant også IKT-selskaper.

## Organisasjon
Organisasjonen startet som et forum og prosjekt under «Vekst i Grenland AS» i 2001. I 2007 ble foreningen registrert i Enhetsregisteret som selvstendig juridisk enhet. De har ingen ansatte, men benytter seg av innleid personell. Administrasjonen holder til på Klosterøya i Skien. Daglig leder er Torkild Follaug, og styreleder er Vidar Top.

## Næringsklynge
Næringsklyngen er blant Norges største IKT-klynger. Den er en av 60 næringsklynger i Europa som ble rangert av *Institute for Innovation and Technology* og *(Agency of) Kompetenznetze* i Tyskland i 2009. Disse mente næringsklyngen var den beste klyngen de noensinne hadde målt, og også den beste av de 12 rangerte IKT-klyngene. Forsker Hans Christoffer Aargaard Terjesen ved Arbeidsforskningsinstituttet har også analysert organisasjonen og næringsklyngen og kommet til at de karismatiske lederne er et suksesskriterium.

### Bedrifter
Blant bedriftene som har vokst fram i Grenland finner vi relativt store og ekspansive IT-selskaper som 24SevenOffice, Baze Technology, Cardiac, Imatis, Netsense, Racom og eZ Systems, sistnevnte en av verdens største  programvareutviklere innen åpen programvare. Klyngen huser lokale avdelinger av større selskaper som Canon, Bouvet, EDB, ELAN IT, FAST Search & Transfer, Konica Minolta, NetCom, Network Norway, SuperOffice og TDC Norge. I Grenland har i tillegg Telenor flere hundre ansatte innenfor kundeservice og privatmarked.

### Konferansevirksomhet
IKT Grenland er årlig medarrangør av Velferdsteknologikonferansen, Norges største konferanse for bruk av teknologi i sykehus, helse- og omsorgsvirksomhet.
IKT Grenland deltar også på Verdensutstillingen Expo 2010 i Shanghai i samarbeid med norske og kinesiske universiteter og høyskoler.

## Referanser


## Eksterne lenker
*
Haverfordwest County AFC

**Haverfordwest County Association Football Club** er en walisisk fotballklubb fra administrasjonsbyen Haverfordwest i Pembrokeshire i Wales. Klubben ble grunnlagt i 1899 og lagets draktfarger er blått med hvite detaljer, mens bortedraktene er hvit med blå detaljer. Haverfordwest County spiller for øyeblikket i den øverste divisjonen Welsh Premier League, og spiller sine hjemmekamper på Bridge Meadow Stadium. Nåværende trener er Derek Brazil.

Klubben har per dags dato ikke vunnet det walisiske seriemesterskapet, men har vunnet opprykk i lavere divisjoner med jevne mellomrom. Haverfordwest County har ved én anledning også deltatt i kvalifiseringsspill til UEFA-cupen i 2004/05-sesongen, men ble slått ut av det islandske laget Fimleikafélag Hafnarfjarðar i første kvalifiseringskamp.

## Kjente spillere med en fortid i klubben
*  Arthur Willis
*  Rory Keane
*  Ivor Allchurch
*  Mel Charles
*  Ronnie Rees

## Eksterne lenker
*
Fiberline fasadesystem

**Fiberline fasadesystem** er vindusrammer i et komposittmateriale satt sammen av glassfibertråder og polyester. Systemet ble utviklet av bedriften Fiberline Composites i samarbeid med arkitektene schmidt hammer lassen architects i 2006.

Fiberline fasadesystem er tatt opp i den danske kulturkanonen under design og kunsthåndverk. 

## Referanser
Llanelli AFC

**Llanelli Association Football Club** var en walisisk fotballklubb fra kystbyen Llanelli i Carmarthenshire i Wales. Klubben ble grunnlagt i 1896 og lagets draktfarger var helrøde, mens bortedraktene var helhvite. Llanelli AFC spilte sist i den øverste divisjonen Welsh Premier League, og spilte sine hjemmekamper på Stebonheath Park.

Klubben vant League of Wales seks ganger, senest i 2008. Den var også i finalen i det walisiske cupmesterskapet i 1914, men tapte til fordel for Wrexham FC. Llanelli AFC deltok også ved et par anledninger i kvalifiseringsspill til UEFA Intertoto Cup, UEFA-cupen, Europaligaen og Mesterligaen, men møtte sterkere motstand og klarte ikke å kvalifisere seg til videre sluttspill eller gruppespill. Klubben ble slått konkurs i april 2013 etter ikke å ha maktet å betale gjeldskatt.

## Meritter
***League of Wales:** 1930, 1933, 1971, 1977, 1978, 2008

## Kjente spillere med tilknytting til klubben
*  Rhys Griffiths
*  Rory Keane
*  Jackie O'Driscoll
*  Jock Stein

## Referanser
Rambergøya

**Rambergøya** er en øy i indre Oslofjord, som henger sammen med Gressholmen og Heggholmen via steinfylling. Øya dekker ca. 120 da, og inngår i Gressholmen-Rambergøya naturreservat. Kalkfuruskogen på Rambergøya hører til de mest intakte på øyene i indre Oslofjord. Den grunne bukta mellom Gressholmen og Rambergøya har plantesamfunn som er svært sjeldne i landssammenheng. Motorisert ferdsel er forbudt i bukta hele året, og i tiden 1. april - 15. juli gjelder forbudet også seilbrett, robåt og andre båter.

På Rambergøya ble det i 2012 funnet *tanntustemose*, en moseart som ikke har vært observert i Norge på 120 år. Den er ført på rødlista som sterkt truet (EN).

## Referanser




## Eksterne lenker
* Osloguide om øyene
Pablo Morales

**Pablo Morales** (født 1964), amerikansk svømmer som deltok i de olympiske leker 1984 i Los Angeles og 1992 i Barcelona.

Morales ble olympisk mester i svømming under Sommer-OL 1984 i Los Angeles. Han var med på det amerikanske laget som vant 4 x 100 meter medley for menn foran Canada og Australia. De andre på laget var Rick Carey, Steve Lundquist og Rowdy Gaines.

Fire år senere, under Sommer-OL 1992 i Barcelona, vant han to gullmedaljer, på 100 meter butterfly og på 4 x 100 meter medley.

## OL-medaljer
*  1984  Los Angeles -  **Gull** i svømming, 4 x 100 m medley menn  USA
*  1992  Barcelona -  **Gull** i svømming, 100 m butterfly menn  USA
*  1992  Barcelona -  **Gull** i svømming, 4 x 100 m medley menn  USA
*  1984  Los Angeles -  Sølv i svømming, 100 m butterfly menn  USA
*  1984  Los Angeles -  Sølv i svømming, 200 m medley menn  USA

## Referanser


## Eksterne lenker
*
Flaskehals

**Flaskehals** er en forsnevring på en glass- eller plastbeholder, som først kalles ei flaske når den har en type forsnevring med åpning, der væske kan renne inn og ut. Selve åpningen kalles **flasketut**. 

Flaskehalsen er den øvre slanke delen av en flaske. Forsnevringen gjør det dessuten både enklere og billigere å forsegle åpningen, samtidig som den gjør det enkle å kontrollere utløpet fra selve beholderen og å forsegle innholdet og hindre fordampning. Tettemekanismen kalles gjerne en kork, fordi det til å begynne med ofte ble brukt ekte kork til å tette åpningen. Etter hvert har imidlertid tettemekanismene utviklet seg til korker og skrukorker av metall og plast.

## Overført betydning
Siden forsnevringer også til en viss grad hindrer fri flyt blir begrepet *flaskehals* også brukt i overført betydning, spesielt om noe som hindrer full gjennomstrømning eller full virksomhet. I så måte har begreper som biologisk flaskehals, flaskehalshendelse og flaskehalseffekt oppstått om hendelser i biologien og om hendelser som er eller har vært til hinder for noe, som for eksempel trafikale flaskehalser (et høyt trafikkert veikryss, ei rundkjøring som gir kødannelser eller lignende), logistiske flaskehalser, produksjonsflaskehalser med mer.
'
## Se også
* Flaske
* Biologisk flaskehals

## Referanser
David Larson

**David Erwin Larson** (født 26. juni 1959 i Jesup i Georgia), amerikansk svømmer som deltok i de olympiske leker 1984.

Larson ble olympisk mester i svømming under Sommer-OL 1984 i Los Angeles. Han var med på det amerikanske laget som vant 4 x 200 meter fri for menn foran Vest-Tyskland og Storbritannia. De andre på laget var Michael Heath, Jeffrey Float og Bruce Hayes.

## OL-medaljer
*  1984  Los Angeles -  **Gull** i svømming, 4 x 200 m fri menn  USA

## Eksterne lenker
*
George DiCarlo

**George Thomas DiCarlo** (født 1963 i St. Petersburg i Florida), amerikansk svømmer som deltok i de olympiske leker 1984 i Los Angeles.

DiCarlo ble olympisk mester i svømming under Sommer-OL 1984 i Los Angeles. Han vant 400 meter fri for menn foran sin landsmann John Mykkanen og Justin Lemberg fra New Zealand. På 1500 fri kom han på andreplass bak Michael O'Brien fra USA.

## OL-medaljer
*  1984  Los Angeles -  **Gull** i svømming, 400 m fri menn  USA
*  1984  Los Angeles -  Sølv i svømming, 1500 m fri menn  USA

## Eksterne lenker
*
Omatt og omatt

***Omatt og omatt*** er et musikkalbum (samleplate) med Elisabeth Granneman, utgitt på etiketten Philips i 1976.

## Sporliste

# «Omatt og omatt» (La saint-amour)
# «Tenk en mann»
# «Byens Don Juan»
# «Trekantvalsen»
# «Jeg synger meg glad»
# «Mustafa»
# «Alle venter på sommeren»
# «Kjære Billy»
# «To og to er fire»
# «Hva skal jeg tro»
# «Toledo»
# «Aldri på en søndag»

## Eksterne lenker
Lykkehjulet (album)

***Lykkehjulet*** er et musikkalbum med Elisabeth Granneman, utgitt i 1980.

## Sporliste
# «Syk»
# «Trappa vår»
# «Leksealfabetet»
# «Snøfnugg»
# «Alle mine ønsker»
# «Lykkehjulet»
# «Ikke mas»
# «På stranden»
# «Mammas mave»
# «Vrøvlevise»
# «Skolissen»
# «Blomsten»

## Eksterne lenker
*
Salgstrofeer i musikkbransjen i Norge i 1993

Oversikt over musikkalbum og singler som solgte til platina eller gull i Norge i 1993.

## Album som solgte til platina

## Album som solgte til gull

## Singler som solgte til gull eller platina

## Kilder
* Oversikt fra IFPI
The Way of the Fist

***The Way of the Fist*** er debutalbumet til Five Finger Death Punch.

## Sporliste
# «Ashes» – 3:46
# «The Way of the Fist» – 3:59
# «Salvation» – 3:20
# «The Bleeding» – 4:29
# «A Place to Die» – 3:42
# «The Devil's Own» – 4:14
# «White Knuckles» – 4:10
# «Never Enough»* 3:29 
# «Stranger Than Fiction»* 3:20
# «Can't Heal You» – 3:02
# «Death Before Dishonor» – 3:56
# «Meet the Monster» – 4:24

Spor på den britiske utgaven

## Personell
*Ivan Moody – vokal
*Zoltan Bathory – gitar
*Darrell Roberts – gitar
*Matt Snell – bassgitar
*Jeremy Spencer – trommer
;Gjester
*Uros Raskovski – gitarsolo på «The Bleeding»

## Eksterne lenker
*
Kunda

** Kunda** (estisk: *Kunda linn*) er en by midt på nordkysten av Lääne-Viru fylke i det nordøstlige Estland. Byen omsluttes i av Viru-Nigula kommune. Byen har cirka 3&nbsp;700 innbyggere og et areal på om lag 10&nbsp;km².  Her ved Kunda by starter den berømte kalksteinskysten med klipper langs Finskebukta som er så karakteristisk for nordkysten av Estland.

Ved byen er det gjort et viktig steinalderfunn av fiskeutstyr og båter og boplasser, som innen estisk arkeologi har gitt navn til den tidstypiske Kundakulturen, som var fremtredende i hele Baltikum. Fiskekroker eller harpunblader fra denne kulturen er gjengitt på kommunens byvåpen.

Det er et lite vannkraftverk, en papirmassefabrikk (Estonian Cell) og en større sementfabrikk i byen, som også har en liten havn.

Sement er byens varemerke, her startet en lokal godseier opp Russlands tredje sementfabikk i 1870, basert på de lokale kalksteins-forekomstene. Byen ble snart hjemsøkt av sementstøv som dekket all vegetasjon inntil rensing av utslipp tok til for alvor etter salg av fabrikken til utenlandske eiere i kjølvannet av uavhengigheten i 1991. 

En sidegren av den baltiske jernbane fører hit fra Rakvere.

Den mest kjente lokale personligheten fra Kunda var maleren Richard Sagrits (1910–1968), som er kjent for maleriet *Høst i Kunda* og skildret by- og landsbyscener fra området. Han brakte en rekke estiske kunstnere til sin hjemgård *Kalame*, og gården er idag kunstmuseum.

## Kjente personer fra Kunda
* Argo Aadli (1980–), skuespiller
* Ernst Öpik (1893–1985), astrofysiker
* Jüri Parijõgi (1892–1941), forfatter
* Richard Sagrits (1910–1968), kunstmaler

## Referanser


## Eksterne lenker
*
Child Rights and Rehabilitation Network

**Child's Right and Rehabilitation Network (CRARN)** er en veldedig organisasjon, basert i den nigerianske delstaten Akwa Ibom, som arbeider for å ivareta barns rettigheter. Organisasjonen drives av frivillige og med midler i fra offentlige myndigheter, enkeltpersoner og selskapets organer. Midlene gir hvert av de mer enn 200 barna ved organisasjonens barnesenter i Akwa Ibom sikkerhet, trygghet, helsetjenester, ernæring, rådgivning, utdanning og ferdighetstrening.

Organisasjonen ble grunnlagt av Sam Itauma i 2003 etter at han reddet fire barn som ble torturert av et dusin av voksne med hensikt å drepe dem.

## Referanser


## Eksterne lenker
* Child Rights and Rehabilitation Network (CRARN)
Nikon D200

**Nikon D200** kom ut på markedet den 28. oktober 2005, og erstattet den tidligere toppmodellen i Aps-c-klassen til Nikon, Nikon D100.
Bildebrikken er av type ccd, og har en oppløsning på 10 megapiksler (3872x2592). Kameraet har 11 fokuspunkter, og kan også bruke AF-D-optikk, da det har innebygget en Multi Cam 1000 AF-fokusmodul. Nikon D200 kan ta opp til 5 bilder per sekund, antall bilder er avhenig av kvalitet (Jpeg-25) - (Raw-16). 
Kamerahuset er bygget i magnesiumlegering og har en egenvekt på 830 gram uten batteri. Kameraet har forøvrig enkelte vannforseglinger, som i teorien skal beskytte noe mot vann. 

Nikon D200 bruker batteriet En-el3e, som man også finner på arvtageren Nikon D300.

## Referanser
Rakvere

** Rakvere** (estisk: *Rakvere linn*, tysk: *Wesenberg*) er en by og bykommune midt i den nordlige del av Lääne-Viru fylke i det nordøstlige Estland. Stedet ligger 20 kilometer innenfor kysten av Finskebukta. Byen er administrasjonssenter for fylket. Kommunen har cirka 16&nbsp;700 innbyggere og et areal på om lag 10,6&nbsp;km². 

## Historie
Ved byen er det gjort jernalderfunn som kan skrive seg så langt tilbake som 200-tallet e.Kr. En antatt palisade eller treborg på høyden Vallimägi ble byttet ut med en steinborg da danskene inntok den nordlige kystsletten av Estland på 1200-tallet. Stedet er kjent som *Tarvanpea* fra 1226 og *Wesenberg* fra 1252. 

I året 1268 kjempet danske og tyske riddere et slag mot lokale fyrster her. Da danskene solgte sitt estiske rike til Den livlandske orden i 1346, ble den sterke steinborgen reist, og fra 1508 ble det også reist et fransiskansk kloster i byen.

Under Livlandskrigen var byen 1558-81 under Russland, deretter under Sverige 1581-1602, og deretter i tre år under Polen-Litauen. Svenskene fikk byen tilbake i 1605 etter at polakkene hadde ødelagt borgen, og byen ble brent ned under den store nordiske krig, i 1703. 

Rakvere ble fra 1800-tallet betjent av den baltiske jernbane.

Ved freden i Nystad ble byen igjen i 1721 russisk, og den forble en del av Russland fram til 1918. I mellomkrigstiden ble det åpnet gymnas, teater og stadion i Rakvere.

## Vennskapsbyer

## Bilder

Rakvere linnuse varemed vallikraaviga2.jpg|Borgen i Rakvere
Rakvere kirik 05-06-2012.jpg|Kirka i Rakvere
Rakvere mõisa park.jpg|Herregårdsparken i Rakvere
Vallimäe tuuleveski.jpg|Vallimäe vindmølle
Rakvere mõisa peahoone ja teatrihoone.jpg|Rakvere herregård


## Referanser


## Eksterne lenker
* 
* Ting å se i Rakvere
* Bilder av Rakvere, av Kaiko Lipsmäe 
* befolkning etter morsmål i 1897
* Rakvere festning - fotogalleri hos Remains.se
Geitsjøen (Lørenskog)

**Geitsjøen** er en del av Losbyvassdraget i Lørenskog kommune i Akershus. Etter oppdemming av Fløyta til 173 moh., henger både Fløyta, Geitsjøen og Røyrivann sammen som ett vann. Vannene er svært fiskerike, og her finnes ørret, gjedde og storvokst abbor, foruten mort og laue.

Geitsjøen strekker seg så vidt over til Rælingen kommune i øst, der Badstudalen går oppover mot Sætertjerna og Ramstadsjøen. Det ble ulovlig anlagt kjørevei her på slutten av 1970-tallet, noe som medførte at Losby Bruk ble politianmeldt av Landbruksdepartementet.

## Referanser




## Eksterne lenker
* Skiforeningen, Markadatabasen om Geitsjøen
Hammershaimb

**Hammershaimb** er en dansk-færøysk slekt. Slektens stamfar Wenceslaus Franciscus de Hammershaimb kom fra Schlesien og ble ansatt som ingeniør og landmåler av kong Christian V av Danmark og Norge i 1674.

## Slektstre (utvalg)

*Wenceslaus Franciscus de Hammershaimb (ca. 1645–1696), av bøhmisk adelsslekt, gift med Anniche Knudsdatter Tveed.
**Jørgen Frandz de Hammershaimb (1688–1765), sjøoffiser, senere landfogd på Færøyene, gift 1. gang med Eva Margrethe Robring (død 1727), 2. gang med Elisabeth Kirstine (Weyhe), datter av lagmann Sámal Pætursson Lamhauge.
***Friederich Carl Hammershaimb (1725–1765), konstituert landfogd, gift med Johanne Samuelsdatter.
***Mariane Hammershaimb (1727–etter 1860), gift med Joseph Gervording van der Schildt, landkirurg på Færøyene, senere skilt. Hun fikk senere to sønner født utenfor ekteskap med husmann Hans Hansen.
***Armgard Maria Hammershaimb (1734–1781), gift med Ulrich Adolph Lund, kongelig handelsforvalter i Tórshavn.
***Anna Elisabeth Hammershaimb (1740–1780), gift med Christian Gottlob Schrøter, landkirurg på Færøyene.
***Wenceslaus Hammershaimb (1744–1828), landfogd på Færøyene, gift med Armgard Maria Svabo.
****Jørgen Frantz Hammershaimb (1767–1820), lagmann på Færøyene, gift med Armgard Marie Egholm.
*****Venceslaus Ulricus Hammershaimb (1819–1909), prost på Færøyene, norrøn filolog og folklorist, gift med Elisabeth Christiane (Jane) Augusta Gad.
******Hjalmar Hammershaimb (1856–1923), overrettssakfører og livsforsikringsdirektør i Aarhus, gift med Margrethe Kerstens.
*******Erling Hammershaimb (1904–1994), teolog, filolog og rektor ved Aarhus Universitet, gift med Ida Gudrun Breum.
*******Venzel Ulrik Hammershaimb (1914–1981), utenriksråd og ambassadør, gift med Evelyn Holt.
******Jørgen Hammershaimb (1859–1922), adjunkt ved Herlufsholm.
******Gunnar Hammershaimb (1862–1947), skipsingeniør, bosatt i Winterthur i Sveits.
****Mariane Sophie Hammershaimb (1773–1828), gift med sin fetter Johan Henrik Schrøter.
***Samuel Hammershaimb (1747–1828), kongelig handelsforvalter i Tórshavn, gift 1. gang med Anna Sophie Lund (død 1779), 2. gang med Ane Elisabeth Nyholm.
****Elisabeth Mariane Hammershaimb (1779–1833), gift med Peter Mohr, kongsbonde i Hoyvík.
****Armgard Maria Hammershaimb (1784–1859), gift med justisråd Lars Christian Nyholm, landinspektør, landvesens- og tiendekommissær i Præstø amt.
****Else Birgitte Hammershaimb (1786–1851), gift med Hans Debes, sakfører og oppsynsmann ved den kongelige handel i Tórshavn, sønn av lagmann Hans Jákupsson Debes.
****Jørgen Frands Hammershaimb (1789–1861), kaptein, regimentskvartermester og regnskapsfører, gift med Elisabeth Christiane Birgitte Meldal.
***Annike Hedevig Hammershaimb (1749–1770), gift med Andreas Christensen Djurhuus, prost på Færøyene.

## Referanser
Peter André Moe

**Peter André Moe** (født 8. juni 1952) er offiser i Sjøforsvaret. Han var leder for Norges offisersforbund fra  1990 til 2010. Han har vært aktiv innen det fagpolitiske samarbeidet mellom LO og Arbeiderpartiet. Han er tildelt Forsvarsmedaljen og Vernedyktighetsmedaljen.

## Eksterne lenker
* www.frifagbevegelse.no
War Is the Answer

***War Is the Answer*** er det andre studioalbumet til Five Finger Death Punch.

## Sporliste
# «Dying Breed»
# «Hard to See»
# «Bulletproof»
# «No One Gets Left Behind»
# «Crossing Over»
# «Burn It Down»
# «Far from Home»
# «Falling in Hate»
# «My Own Hell»
# «Walk Away»
# «Canto 34»
# «Bad Company» (Bad Company-coverlåt)
# «War Is the Answer»
# «Succubus» (Deluxe Edition)
# «Undone» (Deluxe Edition)

## Personell
* Ivan Moody – vokal
* Zoltan Bathory – gitar
* Jason Hook – gitar
* Matt Snell – bassgitar
* Jeremy Spencer – trommer
Skålsjøen

**Skålsjøen** er en innsjø som hører til øvre del av Losbyvassdraget, helt sør i Lørenskog kommune i Akershus. Sjøen ligger midt i Østmarka, 255 meter over havet. Det går kjørevei nesten fram til nordøstre vik av vannet, hvor Skålsjøkoia til Høybråten Jeger og Fiskerforening ligger. Her er også sjøens utløp via bekk som møter bekken fra Drettvannet og renner ned til Røyrivannet.

## Referanser
Giro di Lombardia 2010

**Lombardia rundt 2010** var den 104. utgaven av Lombardia rundt, og ble arrangert 16. oktober 2010. Det var det siste rittet på verdenskalenderen. Rittet var på 260 km og gikk fra Milano til Como.

## Resultater

## Eksterne lenker
* Giro di Lombardia, La Gazzetta
Utgangsbarrierer

**Utgangsbarrierer** er innen økonomi hindrer eller gjør det kostbart for en bedrift i å skifte marked eller industriell sektor. Barrierene kan være av en slik art at kostnaden for selskapet ved å forlate markedssegmentet vil være en stor byrde eller en for stor byrde.

Hvis barrieren er for høy kan det tvinge bedriften til å forstette å konkurrere i markedssegmentet da kostnaden ved å forlate det er høyere enn å forbli i markedssegmentet eller den industrielle sektoren.

## Kilder
* Johnson G, Scholes K og Whittington R, (2006), «Exploring Corporate Strategy», Prentice Hall International (ISBN 978-0-273-71017-2)
Reisefeber

***Reisefeber*** er et musikkalbum med Steinar Ofsdal, utgitt i 1985.

## Sporliste
# «Reisefeber»
# «Fløytespilleren på den grønne øya»
# «Fruktstol»
# «Sang er pent»
# «Drømmeslått m/Seljefløyel»
# «Sykkelløpet Balthazar ikke vant (tilegnet Nipe)»
# «Shi li guo zhi nai tang (10 stk. fruktkarameller)»
# «I en stille time»
# «Husk våren om høsten»
# «Het sommer – men hvor»
# «Seil videre»

## Eksterne lenker
*
Rødbukpiraya

**Rødbukpiraya** er en art i gruppen karpelakser.
Det er en av de mest utbredte pirayaene i akvariehandelen.

## Eksterne lenker
* 
* 
*  ''Pygocentrus nattereri'' Rødbukpiraya - akvaforum.no
Attila’s Belly-Dance

**«Attila's Belly-Dance»** er en instrumental av det norske progbandet Junipher Greene. Låta er det niende sporet på debutalbumet deres, Friendship, utgitt sen-høsten 1971. Låta  er den korteste på hele albumet og er blir omtalt som «en humoreske fra Friendship»

Låten skildrer Club 7-gründer Attila Horvath og NRKs Andreas Diesen som med sine omfangsrike mager danset mage mot mage på Club 7, på Horvaths 30-årsdag.

## Personell
### Musikere
*Geir Bøhren – Trommer
*Freddy Dahl – Gitar
*Helge Grøslie – Orgel
*Øyvind Vilbo – Bassgitar
*Bent Åserud – Gitar
### Produksjon
*Junipher Greene – Produsent
*Nils Bjarne Kvam – Produsent, lydtekniker
*Harald Are Lund – Produsent, executive producer, lydmiksing

## Referanser
Gaziantepspor

**Gaziantepspor** var en tyrkisk fotballklubb med tilholdssted i byen Gaziantep. Klubben ble grunnlagt i 1969 og lagt ned i 2020. Kallenavnet var Şahinler (falkene). Klubbens farger var svart og rødt. De spilte sine hjemmekamper på Kamil Ocak Stayumu.

John Chibuike spilte for klubben.

## Eksterne lenker
*
Michelle Richardson

**Michelle Richardson Armengol** (født 28. april 1969 i Nicaragua), amerikansk svømmer som deltok i de olympiske leker 1984 i Los Angeles.

Richardson vant en olympisk sølvmedalje i svømming under Sommer-OL 1984 i Los Angeles. Hun kom på andreplass på 800 meter fri for damer bak sin landsmann Tiffany Cohen.

## OL-medaljer
*  1984  Los Angeles -  Sølv i svømming, 800 m fri damer  USA

## Eksterne lenker
*
Betsy Mitchell

**Faith Elizabeth «Betsy» Mitchell** (født 15. januar 1966), amerikansk svømmer som deltok i de olympiske leker 1984 i Los Angeles og 1988 i Seoul.

Mitchell vant en olympisk sølvmedalje i svømming under Sommer-OL 1984 i Los Angeles. Hun kom på andreplass på 100 meter rygg for damer bak sin landsmann Theresa Andrews.

Hun ble verdensmester på 100 meter rygg under VM i svømming 1986 i Madrid.

## OL-medaljer
*  1984  Los Angeles -  Sølv i svømming, 100 m rygg damer  USA

## Referanser


## Eksterne lenker
*
Guarijio

**Guarijio** (*macurawe*), også kjent som *huarajío*, *varihío* eller *warihío*, er et uto-aztekisk språk som snakkes av rundt 2&nbsp;840 mennesker i delstatene Chihuahua og Sonora i det nordlige Mexico. De fleste av talerne er enspråklige.

## Eksterne lenker
*
Susan Rapp

**Susan Gerard Rapp von der Lippe** (født 5. juli 1965 i Eden Prairie i Minnesota), amerikansk svømmer som deltok i de olympiske leker 1984

Rapp vant en olympisk sølvmedalje i svømming under Sommer-OL 1984 i Los Angeles. Hun kom på andreplass på 200 meter bryst for damer bak Anne Ottenbrite fra Canada.

## OL-medaljer
*  1984  Los Angeles -  Sølv i svømming, 200 m bryst damer  USA

## Referanser


## Eksterne lenker
*
Dave Wilson (svømmer)

**David Dennis «Dave» Wilson** (født 5. oktober 1960 i Long Beach i California) er en amerikansk svømmer som deltok i de olympiske leker 1984

Wilson vant en olympisk sølvmedalje i svømming under Sommer-OL 1984 i Los Angeles. Han kom på andreplass på 100 meter rygg for menn bak sin landsmann Rick Carey.

## OL-medaljer
*  1984  Los Angeles -  Sølv i svømming, 100 m rygg menn  USA

## Eksterne lenker
*
Mark Breland

**Mark Anthony Breland** (født 1963) er en amerikansk bokser som deltok i de olympiske leker 1984.

Breland ble olympisk mester i boksing under Sommer-OL 1984 i Los Angeles. Han vant vektklassen weltervekt, opp til 67 kg. I finalen beseiret han Yong-Su Ahnor fra Sør-Korea på poeng. 
## OL-medaljer
*  1984  Los Angeles -  **Gull** i boksing, weltervekt  USA

## Referanser


## Eksterne lenker
* 
* 
*
Paul Gonzales

**Paul Garza Gonzales** (født 18. april 1964 i Los Angeles i California), amerikansk bokser som deltok i de olympiske leker 1984.

Gonzales ble olympisk mester i boksing under Sommer-OL 1984 i Los Angeles. Han vant den letteste vektklassen, lett fluevekt opp til 48 kg. Finalen mot Salvatore Todisco fra Italia vant han på w.o.

Gonzales vant sølv i boksing i vektklassen lett fluevekt under de Panamerikanske leker 1983 i Caracas i Venezuela.
## OL-medaljer
*  1984  Los Angeles -  **Gull** i boksing, lett fluevekt  USA

## Referanser


## Eksterne lenker
*
Steve McCrory

**Steve McCrory** (født 13. april 1964 i Detroit i Michigan, død 1. august 2000 i Detroit), var en amerikansk bokser som deltok i de olympiske leker 1984.

McCrory ble olympisk mester i boksing under Sommer-OL 1984 i Los Angeles. Han vant den nest letteste vektklassen, fluevekt opp til 51 kg. Det var 31 boksere fra 31 nasjoner i denne vektklassen. I finalen beseiret han Redzep Redzepovski fra Jugoslavia på poeng.
## OL-medaljer
*  1984  Los Angeles -  **Gull** i boksing, fluevekt  USA

## Referanser


## Eksterne lenker
*
Jerry Page

**Jerry Louis Page** (født 15. januar 1961 i Columbus i Ohio) amerikansk bokser som deltok i de olympiske leker 1984.

Page ble olympisk mester i boksing under Sommer-OL 1984 i Los Angeles. Han vant vektklassen lett weltervekt, opp til 63,5 kg. Det var 31 boksere fra 31 nasjoner i denne vektklassen. I finalen beseiret han Dhawee Umponmaha fra Thailand på poeng.

Page vant sølv i boksing i vektklassen lett weltervekt under de Panamerikanske leker 1983 i Caracas i Venezuela.

## OL-medaljer
*  1984  Los Angeles -  **Gull** i boksing, lett weltervekt  USA

## Referanser


## Eksterne lenker
*
Frank Tate

**Frank Tate** (født 27. august 1964 i Detroit i Michigan), amerikansk bokser som deltok i de olympiske leker 1984.
 
Tate ble olympisk mester i boksing under Sommer-OL 1984 i Los Angeles. Han vant vektklassen lett mellomvekt, opp til 71,0 kg. Det var 34 boksere fra 34 nasjoner i denne vektklassen. I finalen beseiret han Shawn O'Sullivan fra Canada på poeng.
## OL-medaljer
*  1984  Los Angeles -  **Gull** i boksing, lett mellomvekt  USA

## Referanser


## Eksterne lenker
*
Meldrick Taylor

**Meldrick Taylor** (født 19. oktober 1966 i Philadelphia i Pennsylvania) er en amerikansk bokser som deltok i de olympiske leker i 1984.
 
Taylor ble olympisk mester i boksing under Sommer-OL i 1984 i Los Angeles. Han vant den fjerde letteste vektklassen, fjærvekt opp til 57&nbsp;kg. Det var 37 boksere fra 37 nasjoner i denne vektklassen. I finalen beseiret han Peter Konyegwachie fra Nigeria på poeng.
## OL-medaljer
*  1984  Los Angeles -  **Gull** i boksing, fjærvekt  USA

## Referanser


## Eksterne lenker
*
Global Investment International Corp.

**Global Investment International Corp.**, forkortet **Gii Corp.**, var et pyramidespill av typen Ponzi-svindel etablert i 2001 av Richard Scharfenberg og Karsten Neil Poulsen. Selskapet var registrert i Panama.

Gii Corp. markedsførte flere forskjellige produkter, herunder konseptene Gii Legal Services og Gii Entertainment. Medlemmene fikk også tilbud om å kjøpe aksjer i selskapet gjennom intern børs. Gjennom konseptet PCC (Project Child Care) hevdet også selskapet å hjelpe fattige barn i utviklingsland.

I Norge ble konseptet frontet av Rune Evensen og Jostein Landa. Førstnevnte har vært involvert i en rekke andre pyramidespill på 2000-tallet.

Nye medlemmer ble lokket med stor avkastning på sine investeringer som skulle forrente seg blant annet ved hjelp av eiendomshandel i Øst-Europa. Dette viste seg å ikke stemme, og bakmennene lurte unna det aller meste av pengene. I løpet av 2006 kollapset konseptet etter at mange investorer begynte å ane uråd og ønsket å trekke sine investeringer ut av selskapet. Mange tapte da millionbeløp på svindelen.

## Alston Price
Mange av medlemmene i Gii Corp ble lokket over i Alston Price, et selskap drevet etter samme prinsipp med de samme bakmennene. Alston Price var et pyramidespill av typen Ponzi-svindel. Det ble etablert i 2005 av Karsten Neil Poulsen og Torben Hübertz Knudsen. Selskapet var registrert i Belize.

Ved å investere 1400 dollar i selskapet, ble man forespeilet en månedlig avkastning på 10 til 15 prosent. I tillegg kunne man tjene penger på å verve flere medlemmer

I mai 2007 kom myndighetene i Belize med en advarsel til forbrukere om at Alston Price ikke hadde tillatelse til å tilby finansielle tjenester.

I løpet av 2008 kollapset konseptet, og bakmennene stakk av med gevinsten. I motsetning til forgjengeren Gii Corp, var det få nordmenn som deltok i Alston Price.

## Referanser
Henry Tillman

**Henry Durand Tillman** (født 1. august 1960 i Los Angeles i California), amerikansk bokser som deltok i de olympiske leker 1984.
  
Tillmann ble olympisk mester i boksing under Sommer-OL 1984 i Los Angeles. Han vant den nest tyngste vektklassen, tungvekt opp til 91,0 kg. Det var 15 boksere fra 15 nasjoner i denne vektklassen. I finalen beseiret han Willie DeWitt fra Canada på poeng.
## OL-medaljer
*  1984  Los Angeles -  **Gull** i boksing, tungvekt  USA

## Referanser


## Eksterne lenker
*
São Tomé og Príncipes kvinnelandslag i fotball

**São Tomé og Príncipes kvinnelandslag i fotball** representerer São Tomé og Príncipe i internasjonale kamper. São Tomé og Príncipe er et av verdens fattigste land, og med et beskjedent innbyggertall på rett over 200 000, har det vist seg vanskelig for landet å generere nok penger til å delta i internasjonale turneringer. Herrelandslaget har ikke spilt siden 2003, mens kvinnelaget spilte sin siste kamp (foreløpig) i 2006. Ingen av de to lagene har vært på FIFAs ranking på en stund.

São Tomé og Príncipes kvinnelandslags historie dermed svært kort. I kvaøifiseringen til Afrikamesterskapet i 2002 møtte de naboen Gabon og tapte klart i begge kampene. Deretter, i kvalifiseringen til 2006-mesterskapet møtte laget Togo. São Tomé og Príncipe tapte igjen klart for mesterskapsdebutanten. Det var den siste registrerte kampen til São Tomé og Príncipe.

## Se også
*Afrikamesterskapet i fotball for kvinner
*Liste over kvinnelandslag i fotball
*CAF

## Eksterne lenker
* FIFAs side om laget
Virgil Hill

**Virgil Eugene Hill** (født 18. januar 1964 i Clinton i Missouri), amerikansk bokser som deltok i de olympiske leker 1984.
  
Hill vant en olympisk sølvmedalje i boksing under Sommer-OL 1984 i Los Angeles. Han kom på andreplass i vektklassen, mellomvekt opp til 75,0 kg. Det var 27 boksere fra 27 nasjoner i denne vektklassen. I finalen tapte han knepent på poeng til Shin Joon-Sup fra Sør-Korea.
## OL-medaljer
*  1984  Los Angeles -  Sølv i boksing, mellomvekt  USA

## Referanser


## Eksterne lenker
*
Ny sørgelig vise

«***Ny sørgelig vise***» er et skillingstrykk med undertittelen: «***...om hvorledes en mand i Sverrig skjød sig på en for almenheden let fattlig måde, så at gik ud som et lys***». Alf Prøysen fikk denne visa inn til sin spalte i «Magasinet for alle» i 1956, og forteller at den kommer fra en gammel handskrevet visebok, men den skal også stå i E. Gløersens samling, utgitt i 1888.

## Teksten

**1.**Nu vil jeg invid Jer I
historien om en person,
en svensk konstabel i Sverrig
som skjød sig med en kanon.

**2.**Han var lidt hissig i blodet,
forresten god og reel,
nu havde han sat sig i ho'det
at han vilde slå sig ihjel.

**3.**Han tømte sin brændevinsflaske
og smed den på en bastion.
Så krøb han med sabel og taske
på hovedet i en kanon.

**4.**Cigaren han havde i munden
til lunte benyttede han.
Thi da han var kommen til bunden
den tændte kanonen an.

**5.**Men bakken- og knebelsbarten
sved først af den svenske rad,
derpå i tusin parter
Konstabelen splittedes ad.

**6.**En finger blev funden ved Skagen
et øre og næsen ved Lund.
Et dygtigt stykka af bagen
neddumpet i Øresund.

**7.**Fra Kronborg man det observerte
det gav en stor konfusion.
Til staden man telegraferte
En seiler af ny konstruktion.

**8.**De allier'des marine
ei mere behøves vil,
det er Lord Cochranes maskine
der styrer ad Kronstadt til.

**9.**Som lemmerne, buksen og kjolen
blev spredte tillands og til vands,
en bukseknap fandt man i Polen
men det var nok inte hans.

**10.**Men folk der på stedet beretter
og det må merkes især,
han døde først dagen derefter
av mangel på luft og veir.

**11.**På prent har jeg læst det i Tiden
men sandheten simpel og nøgen
er at det er så lenge siden
så lenge at det er løgn.


## Kilder
*De gamle visene 2 med Alf Prøysen, Forlaget For Alle, Oslo 1973
Der hvor Genfersjøen krummer seg i bukt

«**Der hvor Genfersjøen krummer seg i bukt**» er et skillingstrykk. Alf Prøysen samlet den inn til sin visespalte i «Magasinet for Alle», og presenterte den i 1956. Han skriver at denne finnes i mange ulike varianter, ofte overlevert muntlig.

## Teksten

**1.**Der hvor Genfersjøen krummer seg i bukt,
hist i dalen ligger der en hytte smukt,
vennlig skinner solen til den hytte ned
der bor fred og der bor kjærlighet.

**2.**Der i døren sto ung Anna hun var søt,
hvit som sne og som en alperose rød,
skjelmskt hun smilte til den bolde ungersvend
som mot hennes hytte ilte hen.

**3.**Og på ungersvendens skuldre bøssen hang
kjekt han stemte i en munter jegersang.
Vennlig klappet han den unge pikens kinn
så hun rødmet høyt og smuttet inn.

**4.**Søtt i båten i den stille aftenstund
gynget de og trykket henrykt munn mot munn,
månen seilte stor og rund på himlens blå
og de tvendes elskovslykke så.

**5.**Bølgen vugget dem så blidt til hjemlig kyst
piken hvilte trygt ved jegermannens bryst,
til den store verdens larm de kjente ei
ene gikk de deres lykkes vei.

**6.**Vinteren gikk sin gang og det ble atter vår,
atter Anna smilende i døren står,
men på armen nu en krøllet dreng hun har,
jegermannen han er drengens far.


## Kilder
*De gamle visene 2 med Alf Prøysen, Forlaget For Alle, Oslo, 1973
Gubeikou

**Gubeikou** (forenklet kinesisk: 古北口, pinyin: *Gǔběikǒu*, «Gamle nordpasset») er en viktig passfestning på Den kinesiske mur fra Ming-dynastiet. Den ligger sørøst i storkommunen av samme navn ved østbredden av elven Chao He ved foten av Yanfjellene nordøst i fylket  Miyun i byprovinsen Beijing, ca 135 km fra Beijings bykjerne. Den var en viktig gjennomgangsstasjon fra Beijing mot nord, og hadde en betydning som kunne måle seg med grensebefestningene Shanhaiguan og Juyongguan.

## Historie
De første byggearbeider på en grensemur i området Gubeikou går tilbake til De stridende rikers tid (475 til 221 f.Kr.) zurück. Ved midten av 500-tallet ble det bygd en mur av Det nordlige Qi som strakte seg fra Juyongguan via Gubeikou til Shanhaiguan. Den ble styrket under Jin-dynastiet med festningen «Jernporten» (铁门, *Tiěmén*).

Under Han-dynastiet var hensikten med festningen på stedet å ha soldater som raskt kunne gripe inn mot xiongnuiske angripere. Ming-keiseren Zhu Yuanzhang bygde på samme sted den nåværende befestningen i 1378 under ledelse av general Xu Da, og samtidig bygde man grensepassfestningene Juyongguan og Xifengkou. Under Qi Jiguang på 1500-tallet ble festningene styrket og troppenærværet ytterligere øket.

## Strategisk betydning
Gubeikou ble anlagt på et trangt punkt der man kun kunne passere gjennom fjellpasset retning Chengde til fots. Elven Chao He trenger her gjennom fjellene og flyter vest for passet ved foten av det bratte fjellet Wohu Shan. I øst kneiser fjellet Panlong Shan.

Mange slag er blitt utkjempet på stedet. Særlig viktige var slagene i 1122 (da Jin-dynastiet angrep Song-dynastiet) og 1550 (et stort mongolsk angrep). Under Qing-dynastiet var ikke lenger muren av militær betydning, og Gubeikou hadde ikke lenger noen strategisk verdi. Først i 1930-årene så området kamphandlinger igjen. Da erobret japanerne passet, men de kinesiske forsvarerne påførte dem svært store tap. Man kan fremdeles se mange kulehull etter disse kampene.
Fil:Gubeikou to Jingshanling 56 (4758380459).jpg
Fil:Gubeikou to Jingshanling 19 (4758047051).jpg
Fil:Gubeikou to Jingshanling 70 (4758776578).jpg


## Referanser


## Eksterne lenker
* The Great Wall: Gubeikou 
* 古北口长城示意图 Skjematisk kart
Kjelleredderkopp

**Kjelleredderkopp** (*Meta menardi*) også kalt **stor kjelleredderkopp**, **grotteedderkopp** eller **huleedderkopp** er en av edderkoppene i gruppen kjeveedderkopper (Tetragnathidae). Den er stor og er helt ufarlig for mennesker.

## Utbredelse
Kjelleredderkopp er utbredt i Europa og Nord-Afrika, østover til Korea i Asia. Den har også etablert seg på Madagaskar og i Japan. Den finnes i Norge.

## Utseende
Kjelleredderkopp er lyst og mørkere brun, med en mørkere midtstripe over forkroppen, den har noen litt markerte mørkere flekker på bakkroppen. Kroppen er todelt i en bakkropp (abdomen) og en forkropp (prosoma eller cephalothorax). Foran på hodet er det åtte øyne. Beina har lyse og mørke ringer, de er påfallende langbeinte og tynne, opptil 5–6&nbsp;cm. Som voksne (imago) er hunnen 17 mm, mens hannen er 12&nbsp;mm lang (kroppens lengde).

Artene i slekten *Meta* er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd. I Norge finnes bare *Meta menardi*, så dette er ikke et problem. Lengre sør i Europa finnes den nærstående *[[Meta bourneti]]*.

## Levevis
Kjelleredderkopp finnes på mørke, litt fuktige steder som grotter, huler, tunneler, kloakkledninger, kjellere, kummer og lignende. Den kan være svært tallrik, ofte danner de store kolonier hvis de trives. Kjelleredderkopp er forholdsvis treg og beveger seg sakte. Ofte kan den oppholde seg på samme sted i dagevis. De kjønnsmodne, voksne (imago), finnes på vårparten. De ennå ikke ferdig utviklede dyrene kan streife rundt også i dagslys. De leter ofte etter et egnet sted å etablere seg.

En myte sier at kjelleredderkopp kan ta livet av mennesker, men dette er ikke tilfelle. Den kan virke farlig på grunn av størrelsen og kan bite, men et bitt kommer knapt gjennom huden til et menneske. Giften har heller ingen virkning på mennesker.

## Referanser


## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Meta'' (tysk)

## Eksterne lenker
* 
* Kjeveedderkopper – edderkopper.net  (norsk)
Miljøarkeologi

**Miljøarkeologi** (engelsk *Environmental archaeology*) er studiet av det langsiktige forholdet mellom mennesker og deres miljø. Faget tar for seg prinsipper og metoder i krysningspunktet mellom arkeologi og geofag, økologiske fag og radiometrisk datering, og kan også omfatte underdisipliner som geoarkeologi, paleoetnobotanikk, geomorfologi, palynologi, geofysikk, landskapsarkeologi, menneskelig biologi og menneskelig økologi. Faget er i sitt vesen tverrfaglig, særlig arkeologi og naturvitenskap. I Norge kreves en bachelorgrad i arkeologi som obligatoriske forkunnskaper for å studere miljøarkeologi.

Miljøarkeologi har sett en bølge av interesse i de siste årene da det er et av de få disipliner som er i stand til å gi empiriske bevis for å vise hvordan mennesker har respondert og reagert på blant annet relativt hurtige klimaendringer i fortiden. Faget er relativt nytt. Det er kun i de siste 30 årene har miljøarkeologi framstått som en navngitt fagdisiplin. Det har raskt vokst i betydning og er i dag sett på som en betydelig komponent til de fleste utgravningsprosjekter. Mange universiteter verden over underviser i emnet som et standard kurskomponent og også som en særskilt akademisk grad. Et av de ledende universitet på De britiske øyer er Royal Holloway ved Universitetet i London hvor disiplinen blir lært som en del av grad i miljøarkeologi. I Norge blir det undervist i faget blant annet på Universitetet i Oslo ved Institutt for arkeologi, konservering og historie (IAKH) som et avansert emne på masternivå, og det kreves en bachelor i arkeologi som obligatoriske forkunnskaper for å studere miljøarkeologi.

## Referanser


## Litteratur
Følgende litteratur er nevnt som eksempler på faglitteratur:
* Branch et al. (2005): *Environmental Archaeology: Theoretical and Practical Approaches*. Hodder Arnold education.
* Dincauze, Dena F. (2010): *Environmental Archaeology*, Cambridge University Press. ISBN 0511607830
* Fisher, Christopher T.; Hill, J. Brett; Feinman, Gary M. (2009): *Archaeology of Environmental Change*, University of Arizona Press. ISBN 0816526761
* Murphy, Eileen M.; Whitehouse, N. J. (2009): *Environmental Archaeology in Ireland*, Oxbow Books. ISBN 1842172743

## Eksterne lenker
* Arkeologisk museum: Miljøarkeologi
* Association for Environmental Archaeology
Scota

**Scota** er et navn i irsk mytologi, skotsk mytologi og i pseudohistorie som er gitt til to forskjellige mytologiske døtre av to forskjellige egyptiske faraoer som gælerne mente var deres stammor. Ved å spore sin avstamning tilbake til Scota mente man å forklare navnet *scoti*, «skottene», som romerne kalte de irske angriperne og innvandrerne av Argyll og Caledonia, områder som siden ble til dagens Skottland.

Scotia, som etter sigende hustru av Míl Espáine, navngitt som datter av en farao kalt «Nectanebus» (et navn som kanskje hadde til hensikt å henvise til enten Nektanebos I eller Nektanebos II), og i denne myten var det sønnene til Míl og Scota som bosatte seg i Irland.

I henhold til den tidlig irske krøniken *[[Lebor Gabála Érenn]]* var den andre Scota datteren av en egyptisk farao kalt Cingris, et navn som finnes kun i irsk legender. Hun var gift med Niul, sønn av Fenius Farsaid, en babylonier som reiste til Skytia etter at Babels tårn raste sammen. Niul var lærd i språk, og ble invitert av farao til Egypt og gitt Scota i ekte. De fikk en sønn, Goídel Glas, den eponymiske stamfaren til gælerne som skapte det gæliske språk (irsk og skotsk-gælisk) ved å sette sammen de beste trekkene til de 72 språkene som den gang eksisterte.

Goídel (eller hans sønn Sru) ble utvist fra Egypt kort tid etter jødenes forvisning fra Egypt (*[[Exodus]]*) av en farao som den irske krønikeren fra 1600-tallet, Geoffrey Keating, kalt for Intuir. Etter lange reiser bosatte hans etterkommere seg i Iberia hvor Míl Espáine ble født, og det var hans sønner: Eber Finn og Eremon som etablerte gælisk innvandring og bosetning i Irland.

I henhold til Seumas MacManus i hans bok *The Story of the Irish Race* (*Historien om den irske stamme*), giftet Scota seg med Niul, men han var barnebarn av Gaodhal Glas. Deretter giftet en helt annen Scota, som tilfeldigvis også var en datter av en egyptisk farao, seg med Miled (eller Milesius). Denne andre Scota forlot Iberia med sine åtte sønner og deres familier etter at Miled var død og satte kursen mot Irland. Mange av sønnene døde på reisen i en storm, og dronning Scota døde i et slag mellom milesierne og Tuatha Dé Danann.

Sør for den irske byen Tralee, i en dal tidligere kjent som Glenn Scoithin, «Dalen for den lille blomst», i dag kjent som Foley's Glen, skal graven til Scota etter sigende ligge, Scotia's Grave.

## Referanser


## Litteratur
**[https://web.archive.org/web/20160303194348/http://www.maryjones.us/ctexts/leborgabala.html Lebor Gabála Érenn]*
* Keating, Geoffrey:  ''Forus Feasa ar Éirinn''
*  MacManus, Seumas (1970): *The Story of the Irish Race*, The Devin-Adair Company New York, gjenutgitt 1990 Wings Books
* O'Clery, Michael: *Annals of the Kingdom of Ireland* (1616-1636 Donegal)
*  Dodson, Aidan (1995): *Monarchs of the Nile*
Børsklagenemnden

**Børsklagenemnden** er en klagenemnd som avgjør klager på børsstyrets og børsrådets avgjørelser etter børsloven. Nemnda er underlagt Finansdepartementet og ble opprettet i 1989. Medlemmene har to års funksjonstid, og de fleste er rekruttert fra advokatfirmaer, og juridiske yrker. Nemnden ble opprettet i medhold av børsloven 1988 § 6-4, og behandlet klager over børsstyrets og børsrådets vedtak. Da børsloven 2000 opphevet børsmonopolet ble nemnda den alminnelige klageinstansen for vedtak truffet av virksomheter med konsesjon som børs. Etter at børsregelverket ble overført til verdipapirlovgivningen reguleres nemnden i dag av verdipapirforskriften kapittel 12.

Nemnda består av leder (Christian Lund) og nestleder (Knut Bergo), som etter børsloven og børsforskriften må fylle vilkårene for å være høyesterettsdommer. I tillegg består nemnden av tre medlemmer (Jøril Mæland, Espen Klitzing, og Kristine Ryssdal) og fem varamedlemmer.

## Eksterne lenker
* Børsklagenemnden
* Om børsklagenemnden, medlemmer mv.
* Lovdata.no Verdipapirhandelloven
* Lovdata.no Verdipapirforskriften
Gençlerbirliği SK

**Gençlerbirliği Spor Kulübü** (uttales ɟeŋtʃˈlɛɾbirliː) er et tyrkisk fotballag med tilholdssted i byen Ankara. Klubben ble stifta i 1923. Laget kalles *Ankara Rüzgârı* (Ankaras vind). Klubbens farger er svart og rødt. De spiller sine hjemmekamper på Eryaman Stadium.

Klubben har vunnet Türkiye Kupası to ganger, i 1987 og 2001. Klubben vant også tyrkisk fotballmesterskap to ganger og Ankara fotballiga ti ganger. Klubbens største europeiske suksess kom i 2004. Klubben nådde fjerde runde av UEFA-cupen før de tapte for Valencia CF, som vant hele turneringa.

## Referanser


## Eksterne lenker
*
TV Bergen

**TV Bergen** var en norsk lokal tv-stasjon med redaksjon i Bergen. Kanalen eksisterte fra høsten 1989 til september 1992, og en periode senere på 1990-tallet. De produserte foruten egne nyhetssendinger også kulturprogram, barne-tv, debattsendinger og det svært populære TV-bingo.

## Eksterne lenker
*– Jeg var superkjendis i Bergen
*TV - Bingoen blokkerte nødsamtalene til Haukeland sykehus - video fra TV Vest